เอสเอ็มอีแบงก์เตือน หลอกปล่อยกู้แท็กซี่
ธพว.เตือนพี่น้องแท็กซี่ห้ามหลงเชื่อผู้แอบอ้างหลอกอนุมัติสินเชื่อ ฮัก แท็กซี่
12 ม.ค. 2562

ธพว.เตือนพี่น้องแท็กซี่ห้ามหลงเชื่อผู้แอบอ้างหลอกอนุมัติสินเชื่อ ฮัก แท็กซี่
นายมงคล ลีลาธรรม กรรมการ ผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ เอสเอ็มอีแบงก์ เปิดเผยว่า จากการที่ธนาคารเปิดให้ผู้ประกอบอาชีพขับรถแท็กซี่เข้าแสดงเจตจำนงร่วมโครงการ "ฮัก แท็กซี่" เสริมแกร่งแท็กซี่ไทย ตั้งแต่วันที่ 27 ธ.ค. 2561 ที่ผ่านมา ปรากฏว่าได้รับความสนใจสูงมาก
อย่างไรก็ตาม ขณะนี้มีรายงานพบมิจฉาชีพสุ่มโทรศัพท์ไปหาผู้ประกอบอาชีพขับแท็กซี่ แอบอ้างเป็นเจ้าหน้าที่เอสเอ็มอีแบงก์ เพื่อสอบถามข้อมูลส่วนตัวถึงความต้องการซื้อรถใหม่ พร้อมอ้างว่าสามารถช่วยให้ได้รับอนุมัติสินเชื่อในโครงการดังกล่าว ทางธนาคารขอเรียนแจ้งไปถึงผู้ประกอบอาชีพขับรถแท็กซี่ทุกท่านว่า ขณะนี้ธนาคารไม่มีนโยบายให้เจ้าหน้าที่โทรศัพท์สายตรงไปสอบถามข้อมูล รวมถึงไม่มีการให้สิทธิพิเศษในการอนุมัติสินเชื่อใดๆ ทั้งสิ้น
สำหรับผู้สนใจเข้าร่วมโครงการนี้ ขอให้รับข้อมูลจากธนาคารโดยตรงเท่านั้น โดยสามารถแสดงเจตจำนงผ่านแอพพลิเคชั่น SME D Bank เว็บไซต์ธนาคาร